Bisik Asmara

Bisik Asmara adalah merupakan sebuah drama televisyen Malaysia 2026 terbitan Saphire Screen Sdn. Bhd. yang diarahkan oleh Jamal Khan. Ia dibintangi oleh Zul Ariffin, Uqasha Senrose dan Sophia Albarakbah. Drama ini memulakan tayangan perdana di Slot Samarinda, TV3 pada 21 Januari hingga 24 Februari 2026 menggantikan Susuk Rupawan.

 Sinopsis 

Mengisahkan Noreen, seorang wanita berdikari dan berkerjaya yang hidupnya kelihatan sempurna tetapi diliputi kesunyian yang semakin mendalam. Kehidupan Noreen mula berubah apabila Farhan, rakan sekerjanya yang berdepan masalah tempat tinggal, memerlukan rumah sewaan sementara. Farhan pula menjalani perkahwinan jarak jauh dengan isterinya, Sheila yang memilih untuk tinggal di kampung demi menjaga ibunya, Umi yang uzur dan menghidap demensia.

Sebagai seorang suami, Farhan terperangkap antara tanggungjawab terhadap keluarga dan keperluan emosi sendiri. Kehadirannya yang kerap bersama Noreen sebagai jiran dan rakan sekerja perlahan-lahan mencetuskan perasaan yang tidak sepatutnya wujud, bermula daripada keprihatinan hingga berubah menjadi pergantungan emosi.

Hari demi hari, Noreen dan Farhan semakin rapat, walaupun diselubungi rasa tanggungjawab, kebimbangan, dan kesedaran tentang batasan perasaan. Hubungan yang bermula tanpa niat berubah menjadi permainan emosi yang kompleks, penuh obsesi, pengkhianatan dan cabaran terhadap kesetiaan serta kejujuran. Dalam masa yang sama, Sheila mula menyedari perubahan yang berlaku, membuka ruang kepada konflik yang semakin tegang dan keputusan sukar yang bakal mempengaruhi hidup mereka semua.

Pelakon
Kemunculan utama
 Zul Ariffin sebagai Farhan
 Uqasha Senrose sebagai Noreen
 Sophia Albarakbah sebagai Sheila
Kemunculan pembantu
 Ruminah Sidek sebagai Umi (ibu Aida dan Sheila)
 Nadia Brian sebagai Aida (kakak Sheila)
 Wanns Ahmad sebagai Nizam (suami Aida)
 Syazuwan Hassan sebagai Fikri 
 Nafiz Muaz sebagai Cikgu Amirul 
 Amanda Misbun sebagai Nadia 
 Aleza Shadan sebagai Puan Mahani (ibu Noreen)
 Arash Mohamad sebagai Mustapha 
 Fadilah Mansor sebagai Mak Jah (ibu Farhan)
 Zaki Azeman sebagai Zhariff 
 Zahrin Aris sebagai Tuan Daniel

 Pautan luar